Masterand UB?  Vrei să urmezi doctoratul la AMU, în Franța, în cadrul CIVIS? Apel deschis pentru propuneri până pe 21 aprilie 2025


Până pe 21 aprilie 2025 la ora 18:00 (ora României), Aix-Marseille Université invită toți masteranzii Alianței Civice Universitare CIVIS să propună un proiect  de lucrare de doctorat într-una dintre următoarele patru arii tematice: Societies and Culture, Climate change and environmental challenges, Health and well-being și Artificial intelligence and its applications.

Astfel, sunt deschise 22 de propuneri de proiecte de teză aferente domeniilor vizate și menționate anterior, integrate în programul doctorat european SCHADOC (Society and Culture, Climate Change and Environmental Challenges, Health, Artificial Intelligence), găzduit de AMU.  Cu această ocazie, studenți de la studii masterale ai UB care-și propun să urmeze studii de doctorat în străinătate sunt invitați să dea curs acestei oportunități de studiu.
Formularul de înscriere este disponibil aici. De asemenea, organizatorii pun la dispoziția persoanelor interesate un ghid de instrucțiuni pentru candidați.
Mai multe informații despre acest apel și condiții de eligibilitate pot fi consultate aici și aici.
Prin programele sale, CIVIS sprijină crearea unui spațiu educațional transnațional, oferind studenților posibilitatea de a învăța și colabora cu alți studenți din diverse medii culturale. Activitățile din cadrul Alianței CIVIS includ atât cursuri online, webinarii, workshopuri, cât și proiecte colaborative internaționale, menite să dezvolte competențe interdisciplinare și să deschidă noi orizonturi de cercetare și mobilitate.
Universitatea Civică Europeană CIVIS este o alianță academică ce reunește unsprezece dintre cele mai importante universități din Europa: Aix-Marseille Université, National and Kapodistrian University of Athens, Universitatea din București, Université Libre de Bruxelles, Universidad Autónoma de Madrid, Sapienza Università di Roma, Stockholm University, Eberhard Karls Universität Tübingen, University of Glasgow, Paris Lodron Universität Salzburg și Universitatea din Lausanne. CIVIS reunește o comunitate de peste 470.000 de studenți și 68.000 de angajați, dintre care peste 30.000 sunt cadre universitare și cercetători.

